EUROOPAN KOMISSIO Bryssel 14.12.2017 COM(2017) 775 final KOMISSION KERTOMUS NEUVOSTOLLE JA EUROOPAN PARLAMENTILLE maanteiden tavarakuljetusten tilastoista 18. tammikuuta 2012 annetun Euroopan parlamentin ja neuvoston asetuksen (EU) N:o 70/2012 täytäntöönpanosta





SISÄLLYSLUETTELO 1.JOHDANTO 1.1.Kertomuksen tarkoitus 1.2.Oikeudellisen kehyksen tausta 1.3.Poliittinen konteksti 1.4.Asetuksen soveltaminen jäsenvaltioissa ja muissa maissa 2.ASETUKSEN TÄYTÄNTÖÖNPANON SEURANTA 2.1.Lakisääteisten velvoitteiden noudattaminen 2.2.Jäsenvaltioissa käytetyt tietojen keruumenetelmät 2.3.Jäsenvaltioiden hallinnollinen rasite 2.4.Hallinnollisen rasituksen vähentäminen ja yksinkertaistaminen 2.5.Tietojen validointi ja saatujen tilastotietojen laatu 2.6.Menetelmätuki jäsenvaltioille 3.TILASTOLLISET TULOKSET 3.1.Maanteiden tavarakuljetusten suuntaukset EU:ssa 3.2.Tietojen levittäminen 3.2.1.Eurobase-tietokannan taulukot 3.2.2.Julkaisut

4.Maanteiden tavaraliikenteen tilastojen kehittäminen edelleen 5.PÄÄTELMÄT

1. JOHDANTO 1.1.Kertomuksen tarkoitus Maanteiden tavarakuljetusten tilastoista 18. tammikuuta 2012 annetun Euroopan parlamentin ja neuvoston asetuksen (EU) N:o 70/2012 7 artiklassa edellytetään, että komissio antaa viimeistään 31. joulukuuta 2014 ja sen jälkeen joka kolmas vuosi Euroopan parlamentille ja neuvostolle kertomuksen mainitun asetuksen täytäntöönpanosta. Tämä on toinen kertomus, jolla täytetään mainittu vaatimus. Kertomuksessa esitetään katsaus lainsäädännön taustaan, poliittiseen kontekstiin ja kattavuuteen. Lisäksi siinä käsitellään lainsäädännön täytäntöönpanoa ja esitellään saadut tilastolliset tulokset. Viimeisessä osassa käsitellään ensimmäisessä kertomuksessa esitettyjen, maanteiden tavarakuljetusten tilastoja koskevien jatkokehitysehdotusten seurantaa. 1.2.Oikeudellisen kehyksen tausta Asetus (EU) N:o 70/2012 on uudelleenlaadittu versio 25. toukokuuta 1998 annetusta neuvoston asetuksesta (EY) N:o 1172/98 ja siihen tehdyistä muutoksista, joilla on pyritty saattamaan maantieliikenteen tilastotietojen keruun oikeusperusta Lissabonin sopimuksen määräysten mukaiseksi. Asetus on näin ollen edistysaskel liikennetilastojen kehittämisessä EU:ssa. Asetuksella vahvistetaan oikeudellinen kehys maanteiden tavarankuljetuksia koskevien laaja-alaisten tietojen keruulle. Koska asetuksessa edellytetään, että maanteiden tavaraliikenteen harjoittajia koskevista tutkimuksista saadut mikrotiedot toimitetaan komissiolle, siinä samalla korostuvat myös tilastotietojen laatu ja vertailukelpoisuus. Asetuksen (EU) N:o 70/2012 tarkoituksena on tuottaa komissiolle, muille EU:n toimielimille ja kansallisille viranomaisille vertailukelpoisia, luotettavia, yhdenmukaisia, säännöllisiä ja kattavia tilastotietoja tieliikenteen tavarankuljetusten laajuudesta ja muutoksista. Näitä tietoja tarvitaan EU:n toimien suunnittelua, seurantaa ja arviointia varten. Jäsenvaltiot toimittavat tiedot komissiolle mikrotason tietoina, ja tämän ansiosta käyttäjille voidaan antaa tilastollisia taulukoita, joissa on erilaisia muuttujien yhdistelmiä, jollei luottamuksellisuutta koskevista takeista muuta johdu. Asetus (EU) N:o 70/2012 laadittiin siten, että kuljetusyrityksille koituva rasitus on mahdollisimman pieni. Tietojen keruu perustuu otantaan. Tietoja pyydetään siis vain kuljetusajoneuvojen otoksesta ja rajatulta ajalta (joka on yleensä viikko). Jäsenvaltiot voivat jättää pois tutkimuksesta ajoneuvokuljetukset, jotka alittavat tietyt kynnysarvot. 1.3.Poliittinen konteksti Yhteisen liikennepolitiikan kehittäminen edellyttää perusteellista tietoa maanteiden tavaraliikenteen laajuudesta ja kehityksestä.

Poliittinen merkitys on hyvin suuri: valkoisessa kirjassa Yhtenäistä Euroopan liikennealuetta koskeva etenemissuunnitelma – Kohti kilpailukykyistä ja resurssitehokasta liikennejärjestelmää määriteltiin kilpailukykyisen ja resurssitehokkaan liikennejärjestelmän aikaansaamiseksi kymmenen tavoitetta (jotka toimivat vertailuperusteina 60 prosentin päästövähennystavoitteen saavuttamiseksi). Maanteiden tavarakuljetuksia koskevia yksityiskohtaisia tilastoja tarvitaan, jotta voidaan seurata näiden tavoitteiden saavuttamista (esimerkkinä tavoite siirtää 30 prosenttia yli 300 kilometrin mittaisista maanteiden tavarakuljetuksista muihin liikennemuotoihin vuoteen 2030 mennessä). Voidakseen suorittaa sille kuuluvat yhteistä liikennepolitiikkaa koskevat tehtävät komissio tarvitsee vertailukelpoisia, luotettavia, samanaikaisesti ja säännöllisesti kerättyjä ja kattavia tilastotietoja EU:ssa rekisteröidyillä ajoneuvoilla suoritettavien tieliikenteen tavarakuljetusten laajuudesta ja kehityksestä sekä näissä kuljetuksissa käytettävien ajoneuvojen käyttöasteesta. Asetuksen (EU) N:o 70/2012 puitteissa kerätyt tiedot ovat erittäin arvokkaita myös toimialajärjestöille ja kuljetusyrityksille sekä maantiekuljetusalan tutkijoille ja mallintajille, sillä tarkat tiedot markkinoista auttavat parantamaan alan yritysten kilpailukykyä. 1.4.Asetuksen soveltaminen jäsenvaltioissa ja muissa maissa Asetusta (EU) N:o 70/2012 sovelletaan sellaisenaan kaikissa jäsenvaltioissa. Siinä edellytetään, että kaikki jäsenvaltiot toimittavat tietoja. Asetuksen 1 artiklan 3 kohdan mukaan Malta on ainoa poikkeus tästä säännöstä, sillä maassa on rekisteröity vain vähän tavarakuljetukseen tarkoitettuja tieliikenteen moottoriajoneuvoja, jotka on varustettu oikeaksi todistetulla yhteisön lisenssin kopiolla. Merkityksellisten ja luotettavien tietojen kerääminen pienestä ajoneuvopopulaatiosta aiheuttaisi suhteettoman rasituksen Maltan yrityksille. Myös kaksi EFTA-maata, Norja ja Sveitsi, toimittavat tietoja. 2.ASETUKSEN TÄYTÄNTÖÖNPANON SEURANTA 2.1.Lakisääteisten velvoitteiden noudattaminen Asetuksessa (EU) N:o 70/2012 määriteltyjä tietojen toimittamisvelvoitteita noudatetaan erittäin hyvin. Kaikki jäsenvaltiot toimittivat pyydetyt tietokokonaisuudet, viivästyksiä esiintyi vain harvoissa tapauksissa, ja ne johtuivat pääasiassa kansallisen tason tietoteknisistä muutoksista. Näin voidaan tuottaa korkealaatuisia ja luotettavia tilastoja maanteiden tavaraliikenteestä Euroopassa. 2.2.Jäsenvaltioissa käytetyt tietojen keruumenetelmät Asetuksen (EU) N :o 70/2012 menetelmät ovat tarjonneet yhteiset puitteet yhdenmukaisten ja vertailukelpoisten tietojen keruun turvaamiseksi. Komissio kerää tietoja osallistuvien maiden käyttämistä tiedonkeruumenetelmistä (rekisterien käyttö, otantamenetelmät, peittävyys jne.) joka kolmas vuosi ja julkaisee ne asiakirjassa Methodologies used in surveys of road freight transport in Member States and candidate countries. 2.3.Jäsenvaltioiden hallinnollinen rasite Asetusta (EU) N:o 70/2012 suunniteltaessa erityisenä tavoitteena oli pitää jäsenvaltioille aiheutuva rasitus mahdollisimman pienenä. Useimmissa ilmoittavissa maissa ei tarvittu erityisiä lisätoimenpiteitä, koska nykyiset prosessit olivat riittäviä tiedonkeruuvaatimusten täyttämiseksi. Komissio keräsi tietoja myös vastaajille aiheutuvasta rasituksesta. Yleisesti ottaen vain muutamat jäsenvaltiot pystyivät arvioimaan tarkasti asetuksen täytäntöönpanon aiheuttamaa rasitusta. Tästä huolimatta voitiin tehdä seuraavat päätelmät: ·Suurin osa kyselyyn vastanneista maista piti tietojen säännöllisen toimittamisen edellyttämää työmäärää hyväksyttävänä.

·Eri maiden välillä on huomattavia eroja tietojen keruuseen liittyvässä rasituksessa sen mukaan, mitä kansallisia tietokokoelmia on käytettävissä. Tästä kysymyksestä tietoja toimittaneiden ilmoittavien maiden otoksen perusteella näyttää siltä, että okeskimääräinen aika, jonka vastaajat käyttivät tietojen ilmoittamiseen ajoneuvosta, jolla on ollut kuljetuksia tutkimusjakson aikana, arvioitiin 10–45 minuutiksi käytetyn järjestelmän mukaan okeskimääräinen aika, jonka vastaajat käyttivät tietojen ilmoittamiseen ajoneuvosta, jolla ei ollut kuljetuksia tutkimusjakson aikana, arvioitiin 2–7 minuutiksi omahdollisuus kerätä ja toimittaa tiedot sähköisessä muodossa vähentää huomattavasti vastaajille koituvaa rasitusta. On huomattava, että asetuksen (EU) N:o 70/2012 yhteydessä toteutetun tiedonkeruun aiheuttamaa rasitusta kompensoi tuloksena saatavien tilastojen tuoma lisäarvo. On erityisesti todettava seuraavaa: ·Komissio hallinnoi kansallisia salassa pidettäviä mikrotason tietoja ja laatii maita koskevat yksityiskohtaiset tiedot (D-taulukot). Näiden taulukoiden ansiosta ilmoittava maa saa täydelliset tilastotiedot kaikista omalla alueellaan EU:ssa (lukuun ottamatta Maltaa), Sveitsissä ja Norjassa rekisteröidyillä ajoneuvoilla tehdyistä maanteiden tavarankuljetustoiminnoista. Asetuksen täytäntöönpanon ja komission tarjoaman palvelun ansiosta vältetään päällekkäisyys ulkomaisten ajoneuvojen osalta kansallisessa tiedonkeruussa. ·Osallistujamaat ovat erittäin kiinnostuneita tuotetuista tilastoista; kyselytutkimuksen tulokset tuovat lisäarvoa ja ovat olennaisen tärkeitä maanteiden tavaraliikenteen markkinoiden seurannalle Euroopassa. ·Tietojen kerääminen ja hallinnointi mikrotietojen tasolla tarjoaa joustavuutta, kun tilastotietoja edellyttäviin EU:n poliittisiin tarpeisiin voidaan vastata viivästyksittä ja ilman kansallisen tason lisätoimia. Politiikasta vastaavat yksiköt tarvitsevat usein tällaisia tietoja raporttien laatimiseksi tai asiaa koskevan lainsäädännön ja poliittisten tavoitteiden arvioimiseksi. 2.4.Hallinnollisen rasituksen vähentäminen ja yksinkertaistaminen Hallinnollisen rasituksen vähentäminen ja yksinkertaistaminen on komission jatkuva huolenaihe. Jäsenvaltioiden palautteen perusteella komissio toteuttaa yhteistyössä kansallisten tilastolaitosten kanssa erityistoimia, joilla vähennetään tietojen keräämisestä ja ilmoittamisesta kansallisille viranomaisille ja kyselytutkimuksen vastaajille aiheutuvaa rasitusta. Näitä ovat: 1.työvälineiden kehittäminen helpottamaan yksityiskohtaisten alueellisten (NUTS3) tietojen ilmoittamista; 2.mikrotason tietojen automatisoitujen toimittamis- ja validointityökalujen ja ‑menettelyiden kehittäminen palautteen antamiseksi jäsenvaltioille tietojen laadusta ja kussakin tietosarjassa havaituista erityisistä virheistä; 3.sähköisten kyselylomakkeiden ja verkkopohjaisten ilmoittamisjärjestelmien käyttöönoton edistäminen ja tukeminen kansallisella tasolla; 4.säännöllisten tapaamisten järjestäminen eri jäsenvaltioiden kansallisten asiantuntijoiden (työryhmät) ja naapurimaiden asiantuntijoiden kanssa hyvien käytänteiden vaihtamiseksi ja tietojen laatua sekä ongelmia ja ratkaisuja koskevien keskustelujen käymiseksi. 2.5.Tietojen validointi ja saatujen tilastotietojen laatu Vaikka maanteiden tavaraliikennettä koskevan kyselytutkimuksen täytäntöönpanon laatu on jäsenvaltioiden vastuulla, komissio toteuttaa kaikki tarvittavat toimenpiteet vastaanotetuissa tiedoissa olevien virheiden havaitsemiseksi ja ylläpitää tietojen validointia ja käsittelyä varten toimivaa ja luotettavaa tietoteknistä järjestelmää. Komissio antaa jäsenvaltioille säännöllisesti palautetta kysymyksistä, jotka mahdollisesti edellyttävät lisätutkimuksia. Ilmoittavat maat pyrkivät kaikin kohtuullisin keinoin korjaamaan virheitä ja erityisesti toistuvia virheitä. Validointimenettely sisältää neljännesvuosittaisten ja vuosittaisten mikrotason tietojen validoinnin ja aikasarjojen tarkastukset maan sisäisten, kansainvälisten sekä kaikkien kuljetusten osalta seuraavasti: ·Mikrotason tietojen validointi: Jotta ilmoittavat maat voisivat tuottaa mahdollisimman virheettömiä tietosarjoja, ne saavat jokaisesta lähettämästään tietoerästä validointiraportin, jossa annetaan mikrotason tietoja koskevia ohjeita havaittujen virheiden korjaamisen helpottamiseksi. Tätä seuraa iteratiivinen menettely kunnes kaikki virheet on korjattu. Lisäksi komissio kehittää jatkuvasti validointisääntöjään muuttuvien tarpeiden täyttämiseksi ja varmistaakseen korkealaatuisten tilastojen tuottamisen. ·Aikasarjojen tarkastukset: Komissio (Eurostat) pitää tärkeänä aikasarjoissa olevien poikkeavien arvojen havaitsemista ennen tietojen julkaisemista, sillä maanteiden tavarakuljetustilastoja käytetään monissa komission raporteissa tehtäessä päätelmiä maanteiden tavarakuljetusmarkkinoiden kehittymisestä. Tämä edellyttää erityisesti, että ilmoittavat maat vahvistavat kehityssuuntaukset, jos merkittäviä vaihteluita havaitaan. Tarvittaessa jäsenvaltiot toimittavat tarkistetut tietokokonaisuudet tai selittävät syyt merkittäviin aikasarjojen vaihteluihin.

Kaikki ilmoittavat maat tarkistavat tiedot, jos virheitä esiintyy. 2.6.Menetelmätuki jäsenvaltioille Komissio antaa jatkuvasti menetelmiä koskevaa ja teknistä tukea maanteiden tavaraliikenteen tilastoja koskevan asetuksen täytäntöönpanoa varten ja varmistaa, että korkealaatuista tietojärjestelmää pidetään yllä tietoja ja metatietoja varten. Tarjotakseen ilmoittaville maille asetuksen (EU) N:o 70/2012 täytäntöönpanoa koskevia menetelmäohjeita komissio on laatinut kaksi käsikirjaa: · Road freight transport methodology , jossa esitetään perusteet maanteiden tavarakuljetuksia koskevien tilastojen keruulle jäsenvaltioissa, ehdokasmaissa ja EFTA-maissa; · Methodologies used in surveys of road freight transport in Member States and Candidate Countries , jossa esitellään ilmoittavissa maissa toteutettujen maanteiden tavaraliikenteen tutkimusten menetelmäkysymyksiä.



3.TILASTOLLISET TULOKSET 3.1.Maanteiden tavarakuljetusten suuntaukset EU:ssa Maanteiden tavaraliikenne vastaa suurimmasta osasta kaikkia maaliikenteen kuljetuksia Euroopan unionissa (osuus on noin 75 prosenttia, ja se on pysynyt suhteellisen vakaana viime vuosikymmenen aikana). Maanteiden tavarakuljetustoiminta kasvoi EU:ssa vuonna 2015 tonnikilometreinä mitattuna 2,4 prosenttia vuodesta 2014. Se oli kuitenkin edelleen 7,6 prosenttia kriisiä edeltäneen huippuvuoden 2007 tasoa vähäisempää ja vain hieman vuoden 2010 tasoa suurempaa (0,7 prosenttia). Kotimaisten yritysten toteuttamat kansalliset kuljetukset muodostavat noin kaksi kolmasosaa kaikesta maanteiden tavaraliikenteestä, kun taas kabotaasin leviämisaste oli vuonna 2015 noin 3 prosenttia eli keskimäärin 3 prosenttia kaikesta EU:ssa harjoitettavasta maanteiden kansallisesta tavaraliikenteestä oli ulkomaisten tavaraliikenteen harjoittajien toteuttamaa. EU:n sisämarkkinoiden syventyvä yhdentyminen edistää kansainvälisen maanteiden tavaraliikenteen nopeampaa kasvuvauhtia kansalliseen liikenteeseen verrattuna. Vuosina 2005–2015 kotimaisten liikenteenharjoittajien toteuttaman maanteiden tavaraliikenteen tonnikilometrien määrä väheni 6,5 prosenttia, mutta kansainvälisestä liikenteestä (kabotaasiliikenne mukaan luettuna) peräisin olevien tonnikilometrien määrä kasvoi 14,9 prosenttia. 3.2.Tietojen levittäminen 3.2.1.Eurobase-tietokannan taulukot Aggregoidut tiedot ladataan Eurobaseen, joka on tiedottamiseen käytettävä komission (Eurostat) tietokanta, heti kun ne ovat läpäisseet validointitestit. Käyttäjät saavat verkossa käyttöönsä maanteiden tavarakuljetuksia koskevien tilastotietojen levittämisestä 30. joulukuuta 2002 annetun komission asetuksen (EY) N:o 6/2003 mukaiset yksityiskohtaiset tilastotaulukot, jotka koskevat asetuksen (EU) N:o 70/2012 nojalla toimitettuja tietoja vuodesta 1999 alkaen. 3.2.2.Julkaisut Komissio (Eurostat) tuottaa myös Statistics Explained -artikkeleita, jotka kattavat seuraavat aiheet: